প্রতিষ্ঠিত সন্তান, একা বাবা-মা! বৃদ্ধাশ্রমেই সুখ? প্রশ্ন তুলছে তমলুকের এই ক্লাব

তমলুক: এবছর তমলুকের (Tamluk) ফ্রেন্ডস মেক টু ফ্রেন্ডস ক্লাবের কালীপুজো (Kali Puja 2025) পা দিল ১৭ বছরে। প্রায় ৮ লক্ষ টাকা বাজেটের এই পুজোর এবারের থিম ‘ঋণ’। সমাজের এক করুণ বাস্তবতাকেই তুলে ধরা হয়েছে মণ্ডপে। যেখানে দেখা গিয়েছে, সন্তানরা প্রতিষ্ঠিত হওয়ার পর ভুলে যায় সেই বাবা-মাকে, যাঁদের ত্যাগ-তিতিক্ষার ঋণে বড় হয়েছে তারা। শেষমেশ বৃদ্ধাশ্রমই হয়ে ওঠে তাঁদের শেষ আশ্রয়। এই মানবিক বার্তাই শিল্পীর হাত ধরে ফুটে উঠেছে প্যান্ডেলে। চিন্তার খোরাক জোগাতে, আর মনে করিয়ে দিতে যে, বাবা-মায়ের প্রতি ভালোবাসা ও যত্নই জীবনের আসল ধর্ম।

আরও পড়ুন: ফের নিম্নচাপের জের! ভিজবে বহু জেলা

উল্লেখ্য, জীবনের শেষ বেলায় সেই বাবা-মাকে ঠাঁই নিতে হয় বৃদ্ধাশ্রমে। এই হৃদয়বিদারক চিত্রই মণ্ডপে জীবন্ত করে তুলেছেন শিল্পী। মণ্ডপের প্রতিটি দৃশ্য যেন দর্শকদের মনে প্রশ্ন তোলে, আমরা কি সত্যিই বাবা-মায়ের প্রতি আমাদের কর্তব্য পালন করছি? থিমের মধ্য দিয়ে সমাজে মানবিক মূল্যবোধের পুনর্জাগরণের বার্তা দিতে চায় ক্লাব কর্তৃপক্ষ। এই পুজোর মূল উদ্দেশ্য মানুষকে ভাবতে শেখানো, বাবা-মায়ের ভালোবাসার ঋণ কোনো দিন শোধ করা যায় না।