মমতার নামে কালীপুজো সায়নীর!

কলকাতা: মুখ্যমন্ত্রী মমতা বন্দ্যোপাধ্যায়ের (Mamata Banerjee) নামে নদিয়ার (Nadia) শান্তিপুরের (Shantipur) জাগ্রত বোম্বেট কালীমাতা মন্দিরে (Kali Mandir) পুজো দিলেন তৃণমূল (TMC) সাংসদ সায়নী ঘোষ (Sayani Ghosh)। নিজের হাতেই মঙ্গল আরতি করেন তিনি। মা কালীর কাছে প্রার্থনা করেন, মুখ্যমন্ত্রী যেন আরও বেশি করে সাধারণ মানুষের জন্য কাজ করতে পারেন এবং ২০২৬-এর বিধানসভা নির্বাচনে বিপুল ভোটে জয়ী হন।

পুজোর পর সংবাদমাধ্যমের মুখোমুখি হয়ে সায়নী ঘোষ বলেন, “তৃণমূল মা দুর্গা ও মা কালীর কাছ থেকেই শক্তি অর্জন করে। সেই শক্তিই মা কালী ও মা বামা কালীর আশীর্বাদে মমতা বন্দ্যোপাধ্যায়ের মধ্যে সঞ্চারিত হবে। চতুর্থবার মুখ্যমন্ত্রী হয়ে তিনি আবার সাধারণ মানুষের কাছেই ফিরবেন।”

আরও পড়ুন: আই প্যাকে ইডি হানার আবহে আজ বাঁকুড়ার শালতোড়ায় অভিষেক

তিনি আরও জানান, রাজ্যের মুখ্যমন্ত্রীর দীর্ঘায়ু ও সুস্থতা কামনায় মায়ের কাছে প্রার্থনা করেছেন। সায়নীর কথায়, “মমতা বন্দ্যোপাধ্যায় এমন একজন মানুষ, যার মধ্যেই মায়ের শক্তি রয়েছে। নির্বাচন যত এগিয়ে আসবে, বিজেপি ততই খেলা খেলবে। কিন্তু সমস্ত শক্তি দিয়ে আমরা লড়াই করতে প্রস্তুত।”